# Expedició 29

L'Expedició 29 va ser la 29a estada de llarga durada a l'Estació Espacial Internacional (ISS). L'expedició va començar formalment el 16 de setembre de 2011, amb la partida de l'ISS de la nau Soiuz TMA-21. Els astronautes Satoshi Furukawa, Michael Fossum i Serguei Vólkov, que van arribar a l'ISS a bord de la Soiuz TMA-02M el juny de 2011, van començar al servei com a Expedició 29.
La Soiuz TMA-22, que va transportar els tres últims tripulants de l'Expedició 29 a l'ISS, va ser programat en un principi per a ser llançada el setembre de 2011, però a causa d'un error de llançament del vehicle de subministraments Progress M-12M el 24 d'agost, el llançament es va ajornar fins al 14 de novembre. Es va acoblar amb èxit a l'ISS el 16 de novembre de 2011.
L'Expedició 29 va finalitzar oficialment amb el desacoblament de la nau Soyuz TMA-02M el 21 de novembre de 2011. Furukawa, Fossum, i Vólkov van tornar a la Terra a bord de la nau, mentre que els astronautes Dan Burbank, Anton Shkaplerov, i Anatoli Ivanixin van romandre a l'ISS com a part de l'Expedició 30.

## Tripulació

| Posició | Primera part (Setembre de 2011 a novembre de 2011) | Segona part (Novembre de 2011) |
| Comandant | Mike Fossum, NASA Tercer vol espacial | Mike Fossum, NASA Tercer vol espacial |
| Enginyer de Vol 1 | Satoshi Furukawa, JAXA Primer vol espacial | Satoshi Furukawa, JAXA Primer vol espacial |
| Enginyer de Vol 2 | Sergei Vólkov, RSA Segon vol espacial | Sergei Vólkov, RSA Segon vol espacial |
| Enginyer de Vol 3 | | Anton Shkaplerov,RSA Primer vol espacial |
| Enginyer de Vol 4 | | Anatoli Ivanixin, RSA Primer vol espacial |
| Enginyer de Vol 5 | | Dan Burbank, NASA Tercer vol espacial |

### Font

    NASA

## Fets destacats
### Llançament de la Soiuz TMA-02M

Els primers tres tripulants de l'expedició van ser llançats a bord de la Soiuz TMA-02M des del Cosmòdrom de Baikonur, Kazakhstan, a les 9:18 pm UTC del 7 de juny de 2011. La tripulació constava de Serguei Vólkov (Roscosmos), Satoshi Furukawa (JAXA), i Michael Fossum (NASA). Els reserves foren Oleg Kononenko (Roscosmos), Donald Pettit (NASA), i André Kuipers (ESA). La Soiuz TMA-02M es va acoblar amb èxit a l'ISS el 9 de juny de 2011, a les 5:19 pm EDT.

### Llançament de la Soiuz TMA-22

La Soiuz TMA-22 va ser llançada des del Cosmòdrom de Baikonur a les 4:14 am UTC del 14 de novembre de 2011, transportant a Anton Shkaplerov i Anatoli Ivanixin (Roscosmos), i Daniel Burbank (NASA). La nau va ser situada en una òrbita d'aparcament de 250 km d'altura, i es va acoblar amb èxit amb l'ISS a les 5:24 am GMT del 16 de novembre de 2011.

### Partida de la Soiuz TMA-02M

L'Expedició 29 va finalitzar la seva missió amb la partida de la Soiuz TMA-02M des de l'ISS a les 11:00 pm GMT el 21 de novembre de 2011, transportant els astronautes Fossum, Vólkov i Furukawa. La nau va realitzar un aterratge suau amb seguretat (de costat) al Kazakhstan a les 2:26 am GMT del 22 de novembre.

## Referències

* ↑ "Soyuz TMA-21 returns to Earth". NASA, 15 September 2011. Retrieved 2011-10-24.
* ↑ "Russian Space Agency names next crew to ISS". Xinhua, 24 October 2011.
* 1 2 "Russian, U.S. crew safely dock with space station" Arxivat 2011-12-19 a Wayback Machine.. Reuters, 16 November 2011.
* ↑ "Expedition 30" Arxivat 2012-01-17 a Wayback Machine.. NASA. Retrieved 2011-11-23.
* ↑ NASA HQ. «NASA and its International Partners Assign Space Station Crews». NASA, 2009. [Consulta: 7 octubre 2009].
* ↑ JAXA announcement of Furukawa assignment, 17 December 2008 (in Japanese). Retrieved 2011-10-20.
* ↑ «Expedition 28». NASA. Arxivat de l'original el 5 d’agost 2011. [Consulta: 7 juny 2011].
* ↑ "Soyuz TMA-22 manned transportation spacecraft launched towards ISS". SpaceDaily, 15 November 2011.
* ↑ "3 Space Station Astronauts Land Safely in Kazakhstan". Space.com, 21 November 2011. Retrieved 2011-11-22.

## Enllaços externs

* NASA's Space Station Expeditions page
* Expedition 29 Photography Arxivat 2011-10-18 a Wayback Machine.